Еурокрем

Еурокрем (скратено за Еурокрем Таково) — бренд на двобоен (кафеав и бел) намаз од слатко млечно чоколадо со вкус на лешник и какао, произведен од фабриката на Swisslion Group во Горен Милановац, Србија, околу 120 километри јужно од Белград.

Тој бил најпопуларниот производ од ваков вид низ СФР Југославија.

 Историја 
Заштитниот знак Eurocrem бил регистриран во Светската организација за интелектуална сопственост (WIPO) на 3 август 1967 година од страна на италијанската компанија A. Gandola & C. Spa, добивајќи регистарски број 336733. A. Gandola & C. Spa го лиценцирале брендот Eurocrem во 1972 година на Takovo, производител на храна и пијалаци со седиште во Горен Милановац, а денес е дел од Swisslion Group. Таково бил една од најголемите индустриски компании на поранешна СФР Југославија. A. Gandola & C. Spa сè уште го произведуваат оригиналниот чоколаден намаз Еурокрем.

На 15 септември 2008 година, Swisslion Group ја регистрираше трговската марка Takovo Eurocrem во WIPO, добивајќи регистарски број 993249. Според извештаите на локалните медиуми во ноември 2011 година, Swisslion Group произведува 13.228 тони Таково Еурокрем годишно; половина од таа количина се извезува во САД, западноевропските земји и земјите од поранешна СФР Југославија.

Лиценцираниот Еурокрем е достапен во само една комбинација на вкусови, лешник и какао.

Постојат неколку варијанти и големини на Еурокрем, вклучително и Еурокрем Блок, форма на Еурокрем во стил на чоколадна лента.

Еурокрем се продаваше под различни слогани, вклучително и „за растечката генерација“, „растеме заедно“ и „има само еден“.

 Пакети 
Се произведува во различни варијанти и големини на пакувања, со тежина од 15 грама до 5 kg. Се користат различни материјали за пакување, во зависност од големината на пакувањето и нивното таргетирање на големите или на малопродажните потрошувачивклучувајќи пакувања од фолија, пластични или стаклени тегли и пластични кофи. Swisslion Group, исто така, произведува Еурокрем во бар верзија наречен Euro Blok.

 Наводи 

 Надворешни врски 

 Официјална веб-страница на A. Gandola & C. Spa
 Официјална веб-страница на Swisslion Group

Категорија:Намази
Категорија:Десерти
Категорија:Кондиторски производи